સાંજે સાડા સાત વાગ્યાની આસપાસ મીનાદેવી પતિને મૂકીને ઘરે પરત ફરતી હતી ત્યારે બાપુનગર વિસ્તારમાં આવેલ ખોડિયારનગર પાસે બાઇક પર આવેલા ત્રણ શખ્સોએ તેના ગળામાંથી સોનાની ચેઇન તેમજ કાનમાં પહેલી ઝુમ્મર વાળી બુટ્ટી ખેંચીને ફરાર થઇ ગયા હતા. મીનાદેવીએ બુમાબુમ કરતાં પોલીસ તાત્કાલીક ઘટના સ્થળે પહોંચી ગઇ હતી અને ચેઇન સ્નચરોનો પીછો કર્યો હતો. જેમાં પોલીસે ત્રણ ચેઇન સ્નેચરો પૈકી એક ચેઇન સ્નેચરને રંગે હાથ ઝડપી લીધો હતો.